
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb oma bilansist vara mahakandmist. Mahakantavaks varaks on hoone aadressil Hariduse 22a, Narva. On olemas Hariduse 22a hoone lammutustööde projekt ja ehitusluba (10.09.2009 nr 17312) ehitise täielikuks lammutamiseks.
Küsimus oli arutatud Narva Linnavalitsuse linnavarakomisjoni 26.08.2009. a istungil (protokolli nr 10 punkt 6). Otsustati rahuldada Narva Linnavalitsuse Kultuuriosakonna taotlust ja esitada antud küsimus Narva Linnavalitsuse istungile vastava korralduse vastuvõtmiseks.
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006.a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse kõlbmatuks tunnistatud linnavara mahakandmise kohta võtab vastu Narva Linnavalitsus.
3. Otsus

Nõustuda Narva Linnavalitsuse Kultuuriosakonna taotlusega vara bilansist mahakandmise kohta ja lubada kanda maha järgnev vara:
· Hoone aadressil Hariduse 22a, Narva, soetamise aeg 01.10.2003, maksumus 610000,00 krooni, jääkväärtus 381261,00 krooni
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

